September 2016 ~ Die Affêre
Posted on September 12, 2016 by Annalize
Ons stappie in die mis by Kaapschehoop het my laat dink aan my lewe.
Ek het al soveel keer blindelings rondgestap in digte mis. Sonder dat ek weet waar ek is of waarheen ek gaan.
Dan verskyn daar ñ onverwagse verassing in die mis. Iets wat jou asem wegslaan en jou hart vinniger laat klop. ñ Oomblik van loutere vreugde. ñ Simbool van hoop.
Ander kere moet jy doelbewus kies om die mooi te soek.
Dan begin jy weer die alledaagse mooi raaksien en dit vul jou hart met stille dankbaarheid vir dit wat jy het. Klein dingetjies wat jy in die helder sonskyn as vanselfsprekend aanvaar kry nuwe betekenis.
Wanneer jy dan terugkyk na daardie tyd in jou lewe vorm die mis slegs die agtergrond vir daardie mooi oomblikke.
As die mis wegtrek skyn die son altyd weer.
Posted in Mens Wees	Tagged geloof, hoop, Vreugde